IMISLab/GreekWikipedia huggingface dataset:
Γιόλοτεν

Το Γιόλοτεν (ρωσικά: Ёлoтен, τουρκμενικά: یوْلؤتن, Ýolöten) είναι μια πόλη και πρωτεύουσα της ομώνυμης επαρχίας στη περιφέρεια Μάρι του Τουρκμενιστάν. Η πόλη βρίσκεται στο δέλτα του ποταμού Μουργκάμπ, 55 χιλιόμετρα νοτιοανατολικά του Μάρι στο Τουρκμενιστάν. Το Γιόλοτεν βρίσκεται στη σιδηροδρομική γραμμή Μαρί-Σερχεταμπάτ. Το 1989 η πόλη είχε πληθυσμό 18.644 κατοίκων, με συνολικά περίπου 35.000 κατοίκους στην πόλη και τις γύρω περιοχές. Η εκτίμηση για το 2009 είναι 37.500 κάτοικοι. Το καθεστώς πόλης δόθηκε το 1939.

 Από οικονομικής απόψεως είναι μια σημαντική πόλη στις βιομηχανίες πετρελαίου και φυσικού αερίου με πετρελαϊκά πεδία, όπως το πεδίο Νότιο Γιόλοτεν. Μια μελέτη της βρετανικής εταιρείας Gaffney, Cline & Associates αποκάλυψε ότι το πεδίο Νότιο Γιόλοτεν-Οσμάν, που βρίσκεται νότια της πόλης, κατατάσσεται μεταξύ των πέντε μεγαλύτερων στον κόσμο, με πιθανά αποθέματα από 4 έως 14 τρισεκατομμύρια κυβικά μέτρα φυσικού αερίου.Το αργό πετρέλαιο που παράγεται στο Γιόλοτεν μεταφέρεται στο διυλιστήριο πετρελαίου Σεϋντί. Το πρώτο εξάμηνο του 2006 το διυλιστήριο πετρελαίου Σεϋντί παρήγαγε 446 χιλιάδες τόνους πετρελαϊκών προϊόντων. Το γειτονικό Ιράν είναι σημαντικός εισαγωγέας του Τουρκμενικού αερίου που εξάγεται από την επαρχία Γιόλοτεν. Περίπου 10 δισεκατομμύρια κυβικά μέτρα φυσικού αερίου θα εξάγονται στο Ιράν ετησίως από το πεδίο φυσικού αερίου Γιόλοτεν στο μέλλον λόγω συμφωνίας του 2009 μεταξύ των κυβερνήσεων του Ιράν και του Τουρκμενιστάν με τη συμμετοχή ατόμων όπως ο Γκολάμ Χοσέιν Νοζαρί, υπουργός πετρελαίου του Ιράν και Τουρκμένος Αναπληρωτής Πρωθυπουργός, Τατσμπερντί Ταγκίεφ.Στην περιοχή γύρω από την πόλη, η καλλιέργεια βαμβακιού και η εκτροφή βοοειδών είναι επίσης αξιοσημείωτες. Υπάρχει επίσης ένα Ινστιτούτο Ερευνών για την εκτροφή φυτών και την παραγωγή σπόρων λεπτού βαμβακιού. Στην πόλη του Γιόλοτεν υπάρχει ένα μνημείο το οποίο φέρει τα γράμματα του ονόματος της πόλης σε επιμέρους πίνακες σε καφέ και ανοιχτή πορτοκαλί σκιά με ένα εικονογραφημένο υπόβαθρο. Οι δρόμοι του Γιόλοτεν είναι γεμάτοι με δέντρα, και ο κεντρικός δρόμος του είναι μια λεωφόρος, με δύο σειρές δέντρων γύρω από τη λεωφόρο. Υπάρχει επίσης υδροηλεκτρικό φράγμα στην περιοχή. Seydi Oil Refinery Flickr images The Yoloten letter feature
Ρίχετσα της Λοθαριγγίας

Η Αγία Ρίχετσα, γερμ. Riche(n)za von Lothingen (995-1000 – 21 Μαρτίου 1063), από τον Οίκο των Ετσονιδών ήταν κόρη του παλατινού κόμη της Λοθαριγγίας και με τον γάμο της έγινε βασίλισσα της Πολωνίας.

 Ήταν κόρη του Έτσο παλατινού κόμη της Λοθαριγγίας και της Ματθίλδης των Οθωνιδών, κόρης του Όθωνα Β΄ της Γερμανίας. Η Ματθίλδη ήταν κόρη της Θεοφανούς των Σκληρών, ανιψιάς του Ιωάννη Α΄ του Τσιμισκή Αυτοκράτορα των Ρωμαίων. Ο γάμος της με τον Μιέσκο Β΄ Λάμπερτ έγινε από τον θείο της Όθωνα Γ΄ της Γερμανίας για να ενδυναμώσει τις σχέσεις του με τον βασιλιά της Πολωνίας. Όταν ο τελευταίος εκθρονίστηκε το 1031, η Ρίχεντσα επέστρεψε στη Γερμανία, ζώντας χωριστά ή έχοντας διαζευχθεί από αυτόν. Όταν το 1047 απεβίωσε ο αδελφός της Όθων Β΄ δούκας της Σουαβίας, τελευταίος άρρην των Οθωνιδών, η Ρίχεντσα έγινε μοναχή και εργάστηκε για τη διατήρηση της κληρονομιάς των Ετσονιδών, χρηματοδοτώντας την ανακαίνιση του αββαείου του Μπράουβαϊλερ. Αργότερα αγιοποιήθηκε. Παντρεύτηκε το 1013 τον Μιέσκο Β΄ Λάμπερτ των Πιαστ, βασιλιά, μετά δούκα, της Πολωνίας και είχε τέκνα: ;Μπολέσλαφ πριν το 1016-1038/39, δούκας της Πολωνίας. Ρίχετσα 1013-1075., παντρεύτηκε τον Μπέλα Α΄ των Άρπαντ βασιλιά της Ουγγαρίας. Καζιμίρ Α΄ ο Αποκαταστάτης 1016-1058, δούκας της Πολωνίας. Γερτρούδη π. 1025-1108, παντρεύτηκε τον Ιζιασλάβ Α΄ των Ρουρικιδών μεγάλο πρίγκιπα του Κιέβου. ;Αγάθη πριν το 1030-μετά ο 1070, παντρεύτηκε τον Εδουάρδο του Οίκου του Έσσεξ τον Εξόριστο, πρίγκιπα της Αγγλίας. Bernhardt, John W. (2002). Itinerant Kingshiop & Royal Monasteries in Early Medieval Germany, c.936-1075. Cambridge University Press. Ekkart Sauser (2002). "Richeza, Königin von Polen". In Bautz, Traugott (ed.). Biographisch-Bibliographisches Kirchenlexikon (BBKL) (in German). 20. Nordhausen: Bautz. cols. 1220–1221. ISBN 3-88309-091-3.
Μελίτα το Φλογερό Κορίτσι

Μελίτα το Φλογερό Κορίτσι είναι τηλενουβέλλα από την Αργεντινή. Ο πρωτότυπος τίτλος είναι Kachorra που σημαίνει κουταβάκι. Στη σειρά πρωταγωνιστεί η Νατάλια Ορέιρο. Το 2004 μεταδόθηκε στην Ελλάδα από το Star Channel μεταγλωττισμένη και παράλληλα στην Κύπρο από το Ρικ Δυο με υπότιτλους.

 Η Μελίτα είναι ένα απλό κορίτσι της επαρχίας που μια μέρα κατά λάθος μπλέκεται σε ένα έγκλημα. Υπεύθυνοι του εγκλήματος είναι στην πραγματικότητα το αγόρι της και μία φίλη του, με την οποία διατηρεί σχέση. Η σχέση αυτή ξεκίνησε, όσο η Μελίτα βρισκόταν στην έπαυλη της οικογενείας Μοράβια, η οποία αποτελείται από πλούσιους επιχειρηματίες. Άθελά της θα καταλάβει πως ο πραγματικός έρωτάς της είναι εκεί. Είναι το αφεντικό, ο μεγάλος αδερφός της οικογένειας, ο Βruno ο οποίος διατηρούσε σχέση με μια κοπέλα, τη Νάδια. Jumptv.com: Kachorra Kachorra στο IMDb
Ποίηση χωρίς τέλος

Ποίηση Χωρίς Τέλος (αγγλικά Endless Poetry) είναι γαλλοχιλιανή δραματική ταινία του 2016 που σκηνοθετήθηκε από τον Αλεχάντρο Χοδορόσφκι. Προβλήθηκε για πρώτη φορά στο φεστιβάλ των Καννών το 2016.

 Ο Αλεχάντρο Χοδορόφσκι ([Alejandro Jodorowsky), ο οποίος ζει στο Σαντιάγκο της Χιλής και δουλεύει στο μαγαζί του πατέρα του, αρνείται την πίεση της Εβραϊκής οικογένειας του να σπουδάσει ιατρική και αντίθετα κυνηγά μια καριέρα ως ποιητής. Μέσα απο την δημιουργία του από μαριονέτες έρχεται σε επικοινωνία με έναν άνδρα που του δίνει ένα στούντιο ως την πρώτη του κατοικία. Στη νέα του ζωή γνωρίζει και συναναστρέφεται με καλλιτέχνες, ποιητές και χορευτές άλλους αξιοσημείωτους και άλλους ερασιτέχνες, ανάμεσα τους και ο Nicanor Parra, τον οποίο προσβάλει σε μία παρεξήγηση σχετικά με την γυναίκα η οποία ήταν έμπνευσή του για το ποίημα " H οχιά" (the Viper) Ο καλύτερος του φίλος και ποιητής Ενρίκε Λιν (Enrique Lihn) έχει έναν καβγά με την κοπέλα του, την οποία ο Αλεχάντρο σώζει από την αυτοκτονία. Κάνουν έρωτα και μένει έγκυος. Ένας γέρος άνθρωπος του προσφέρει δουλειά στο τσίρκο που δούλευε ο πατέρας του και τον ενθαρρύνει να επιστρέψει στο τσίρκο. Με αυτόν τον τρόπο ο Αλεχάντρο επιλέγει να αγνοήσει τα προβληματά του. Αργότερα, ο Αλεχάντρο και ο Ενρίκε συμφιλιώνονται. Οι γονείς του Αλεχάντρο τον ενημερώνουν πως το σπίτι τους έχει καεί μαζί και όλα του τα γραπτά και τα αντικείμενα που έιχε από τα παιδικά του χρόνια.. Επισκέπτεται το σπίτι για να αποχαιρετήσει την παιδική του ηλικία και αναπολεί αυτό που ευχόταν να γίνει. Επισκέπτεται τον Πάρα, ο οποίος διδάσκει μαθηματικά σε μια Πολυτεχνική Σχολή, για να του ζητήσει μια πατρική συμβουλή για το μέλλον του. Ο Πάρα τον παροτρύνει να μην ακολουθήσει μια καρίερα σαν ποιητής αλλά ο Αλεχάντρο τον αγνοεί και αρνείται να συμβιβαστεί. Με την άνοδο του Ιμπανέζ στη Χιλή, ο Αλεχάντρο αποφασίζει να φύγει για το Παρίσι για να σώσει τον σουρεαλισμό. Ο πατέρας του τον προλαβαίνει στην αποβάθρα πριν επιβιβαστεί και προσπαθεί να τον οδηγήσει πίσω στην δουλειά στο μαγαζί τους. Ο Αλεχάντρο όμως δεν δέχεται, αναχωρεί και δεν βλέπει ξανά τον πατέρα του. Adan Jodorowsky ως Alejandro (έφηβος) Jeremias Herskovits ωςAlejandro (αγόρι) Alejandro Jodorowsky ως ο εαυτός του Brontis Jodorowsky ως Jaime Pamela Flores ως Sara και Stella Díaz Varín Leandro Taub ως Enrique Lihn Julia Avendaño ως Pequeñita Felipe Ríos ως Nicanor Parra Carolyn Carlson ως Maria Lefevre Bastián Bodenhofer ως Carlos Ibáñez del Campo Felipe Peña ως Gustavo Becerra-Schmidt Endless Poetry στην IMDbΠοίηση χωρίς τέλος στο Metacritic
Χημικό σθένος

Ως χημικό σθένος χαρακτηρίζεται αφενός η αναλογία ένωσης ενός στοιχείου με άλλα, αφετέρου η ενωτική ικανότητα αυτού. Προσδιορίζεται δε από τα ηλεκτρόνια της εξωτερικής στοιβάδας του ατόμου του στοιχείου.

 Κάθε στοιχείο έχει συγκεκριμένη ενωτική ικανότητα - χημικό σθένος προκειμένου αυτό να καταστεί κορεσμένη χημικής ένωση. Το σθένος του υδρογόνου για παράδειγμα είναι 1, εξ ου και ονομάζεται μονοσθενές (στοιχείο), του οξυγόνου 2, (δισθενές), του άνθρακα 4 (τετρασθενές) κλπ. Όταν λοιπόν δύο ή περισσότερα στοιχεία συγκροτούν μια χημική ένωση συνδυάζονται μεταξύ τους με καθορισμένες αναλογίες που καθορίζονται ακριβώς από τα σθένη τους. Έτσι 2 μέρη υδρογόνου θα πρέπει να ενωθούν με 1 μέρος οξυγόνου για να σ3; Ορισμένα στοιχεία εμφανίζονται με περισσότερα του ενός σθένη. Όπως π.χ. ο σίδηρος που εμφανίζεται άλλοτε με 2 και άλλοτε με 3 σθένη, δηλαδή άλλοτε δισθενής και άλλοτε τρισθενής. Κατ΄ αρχήν το σθένος ενός χημικού στοιχείου προσδιορίζεται ανάλογα με τον αριθμό των ατόμων του υδρογόνου που μπορεί να ενωθεί με το άτομο του στοιχείου προκειμένου να δημιουργήσει κορεσμένο μόριο χημικής ένωσης. Ανάλογα δε του απαιτούμενου αυτού αριθμού χαρακτηρίζεται και μονσθενές, δισθενές, τρισθενές κ.λπ. Υφίστανται όμως και χημικά στοιχεία που δεν σχηματίζουν ενώσεις με το υδρογόνο. Στη περίπτωση αυτή το σθένος των στοιχείων αυτών προσδιορίζεται από το σχηματισμό ένωσης με άλλο στοιχείο γνωστού χημικού σθένους. Έτσι το σθένος των μετάλλων που οι ενώσεις τους με το υδρογόνο είναι σπάνιες λαμβάνεται κυρίως υπόψη οι ενώσεις τους με το χλώριο όπου πάντοτε σ΄ αυτές φέρεται ως μονοσθενές. Σημειώνεται ότι από τα αμέταλλα στοιχεία συνηθέστερα(*):μονοσθενή είναι: το φθόριο, το χλώριο, το βρώμιο και ιώδιο. δισθενή είναι: το οξυγόνο, το θείο, το σελήνιο και το τελούριο. τρισθενή είναι: το άζωτο, ο φωσφόρος, το αρσενικό, το αντιμόνιο και το βόριο, και ακόμη τετρασθενή είναι: ο άνθρακας και το πυρίτιο. Το χημικό σθένος συμβολίζεται με ένα λατινικό αριθμό μόνο στο όνομα της ένωσης π.χ. "χλωρίδιο του σιδήρου (ΙΙ)" ή FeCl2, "οξείδιο του σιδήρου (ΙΙΙ)" ή Fe2O3.
Λιονέλο ντε Μινερμπί

Ο Λιονέλο ντε Μινερμπί (ιταλικά : Lionello De Minerbi) (Παρίσι 20 Οκτωβρίου 1873 - Ρώμη 17 Δεκεμβρίου 1937), ήταν Ιταλός, Γαλλικής καταγωγής, πρωταθλητής της αντισφαίρισης, ποδοσφαιριστής και πολιτικός.

 Αφού αφιέρωσε τον εαυτό του στον αθλητισμό σε υψηλό επίπεδο τόσο στο ποδόσφαιρο όσο και στην αντισφαίριση, ταυτόχρονα είχε πτυχίο μηχανικού και ήταν αναπληρωτής βουλευτής για περισσότερο από δέκα χρόνια, από τον Μάρτιο του 1909 έως τον Σεπτέμβριο του 1919 κατά τη διάρκεια της ΧΧΙΙΙ και XXIV νομοθετικής βουλής του Βασιλείου της Ιταλίας. Ο γιος του Όσκαρ, που γεννήθηκε και αυτός στο Παρίσι το 1908, ακολούθησε τα βήματα του πατέρα του, αφιερώνοντας τον εαυτό του στην αντισφαίριση. Κέρδισε τρία πρωταθλήματα Ιταλίας στην αντισφαίριση στο απλό το 1896, 1897 και το 1898. Στη συνέχεια, το 1931, ο γιος του Όσκαρ κατέκτησε κι αυτός το πρωτάθλημα Ιταλίας ακολουθώντας τα βήματα του. Ο Μινερμπί ήταν μέλος της ποδοσφαιρικής ομάδας Τορίνο από το 1897 με την οποία συμμετείχε στο πρώτο ιταλικό πρωτάθλημα ποδοσφαίρου το 1898 όπου αποκλείστηκε στα ημιτελικά της τελικής φάσης του πρωταθλήματος διεκδικώντας τον τίτλο.
Αλεξάντρου Επουρεάνου

Ο Αλεξάντρου Επουρεάνου (ρουμανικά: Alexandru Epureanu) (γενν. 27 Σεπτεμβρίου 1986) είναι Μολδαβός επαγγελματίας ποδοσφαιριστής, ο οποίος αγωνίζεται ως κεντρικός αμυντικός για την Ουμρανίγεσπορ. Υπήρξε διεθνής με την Εθνική Μολδαβίας, της οποίας είναι ο παίκτης με τις περισσότερες συμμετοχές.

 Γεννημένος στο Κισινάου, ο Επουρεάνου εντάχθηκε στις ακαδημίες νέων της ΦΚ Ζίμπρου Κισινάου, όπου έφτασε μέχρι την πρώτη ομάδα και στη συνέχεια εντάχθηκε στην ΦΚ Σερίφ Τιράσπολ το καλοκαίρι του 2004.Κέρδισε το βραβείο «Μολδαβός Ποδοσφαιριστής της Χρονιάς» το 2007, το 2009, το 2010, το 2012 και το 2018. Έπειτα από την Σερίφ Τιράσπολ, εντάχθηκε στην Ντιναμό Μόσχας. Στην πορεία, είχε ενδιάμεσους δανεισμούς στις ΦΚ Κρίλια Σοβέτοφ Σαμάρα και Ανζί Μαχατσκαλά. Στις 2 Ιουλίου 2014, ο Επουρεάνου υπέγραψε στην Ιστάνμπουλ Μπασακσεχίρ. Έκανε το ντεμπούτο του στο πρωτάθλημα για τον σύλλογο στις 30 Αυγούστου 2014, σε μια εντός έδρας ισοπαλία 1–1 με την Κασίμπασα, παίζοντας και στα 90 λεπτά του αγώνα. Σκόραρε το πρώτο του γκολ πρωταθλήματος για τον σύλλογο στις 5 Οκτωβρίου 2014, σε μια εντός έδρας νίκη με 4–0 επί της Ακχισάρ Μπελεντίγεσπορ.Τον Ιανουάριο του 2023, ο Επουρεάνου αποχώρησε από την Μπασακσεχίρ και στη συνέχεια εντάχθηκε στην Ουμρανίγεσπορ μέχρι το τέλος της σεζόν. Ο Επουρεάνου έκανε το ντεμπούτο του στην Εθνική Μολδαβίας σε μια ήττα με 2–0 στα προκριματικά του Ευρωπαϊκού Πρωταθλήματος 2008 από τη Νορβηγία στις 6 Σεπτεμβρίου 2006 και έκτοτε υπήρξε βασικός στην εθνική ομάδα, φορώντας το περιβραχιόνιο του αρχηγού σε πολλές περιπτώσεις. Το Σεπτέμβριο του 2019, ο Επουρεάνου αποσύρθηκε από την εθνική ομάδα λόγω τραυματισμού στο γόνατο. Ωστόσο, επέστρεψε τον Αύγουστο του 2020. Κατέχει την πρώτη θέση όσον αφορά τις συμμετοχές όλων των εποχών για τη Μολδαβία. Στις 31 Μαρτίου 2021, έκανε την 100η εμφάνισή του για τη Μολδαβία σε αγώνα για τα προκριματικά του Παγκοσμίου Κυπέλλου του 2022 εναντίον του Ισραήλ. Ζίμπρου Κισινάου Κύπελλο Μολδαβίας: 2003–04Σερίφ Τιράσπολ Πρωτάθλημα Μολδαβίας: 2004–05, 2005–06 Κύπελλο Μολδαβίας: 2005–06 Σούπερ Καπ Μολδαβίας: 2005Ντιναμό Μόσχας Κύπελλο Ρωσίας: Φιναλίστ 2011–12Ιστάνμπουλ Μπασακσεχίρ Σούπερ Λιγκ Τουρκίας: 2019–20 Κύπελλο Τουρκίας: Φιναλίστ 2016–17 Μολδαβός Ποδοσφαιριστής της Χρονιάς: 2007, 2009, 2010, 2012, 2018 Αμυντικός της Χρονιάς στη Σούπερ Λιγκ Τουρκίας: 2018–19 Ομάδα της Χρονιάς στη Σούπερ Λιγκ Τουρκίας: 2018–19 (Αγγλικά) Προφίλ Αλεξάντρου Επουρεάνου στο Soccerway Αλεξάντρου Επουρεάνου στην ιστοσελίδα National-Football-Teams.com
Κοινοβούλιο της Νορβηγίας

Το Στούτινγκε (ελληνικά: Μεγάλο τινγκ, νορβηγικά: Stortinget, κυριολεκτικά σημαίνει "το μεγάλο τινγκ") είναι το ανώτατο νομοθετικό σώμα της Νορβηγίας. Συνεδριάζει στο Όσλο. Είναι μονοθάλαμο κοινοβούλιο με 169 μέλη, το οποίο εκλέγεται κάθε τέσσερα έτη με βάση την Αναλογική εκπροσώπηση με κομματική λίστα σε δεκαεννέα πολυεδρικές εκλογικές περιφέρειες. Της συνέλευσης ηγείται ένα προεδρείο ενός προέδρου και πέντε αντιπροέδρων. Από το 2018 η Τόνε Βίλελμσεν Τρέε είναι πρόεδρος. Τα μέλη κατανέμονται σε δώδεκα μόνιμες επιτροπές, καθώς και σε τέσσερις διαδικαστικές επιτροπές. Σχεδόν όλες οι δημόσιες υπηρεσίες της Νορβηγίας υπάγονται στην κυβέρνηση, αλλά τρεις διαμεσολαβητές, η Κοινοβουλευτική Επιτροπή Επίβλεψης Πληροφοριών και το Γραφείο του Γενικού Ελεγκτή υπάγονται άμεσα στο κοινοβούλιο. Διορίζει επίσης την Νορβηγική Επιτροπή Νόμπελ, η οποία είναι υπεύθυνη για το Νόμπελ Ειρήνης.

 Το κοινοβούλιο στην παρούσα μορφή του συστάθηκε πρώτη φορά στο Έιντσβολ το 1814, αν και οι καταβολές του μπορούν να ανιχνευθούν πίσω στο άλτινγκ ή στις κοινές συνελεύσεις μέχρι τον 9ο αιώνα. Τα άλτινγκ ήταν τοπικές συνελεύσεις επιφορτισμένες με την συζήτηση νομικών και πολιτικών ζητημάτων. Αυτά βαθμιαία επισημοποιήθηκαν ώστε τα τινγκ, ή συνελεύσεις, μετατράπηκαν σε περιφερειοποιημένες συσκέψεις και απέκτησαν στήριξη και εξουσία από το στέμμα, σε έκταση ώστε και σε περιστάσεις που ήταν καθοριστικές για την ουσιαστική αλλαγή της ίδιας της μοναρχίας. Ο αριθμός των εδρών στο Στόρτινγκ ποικίλλει: από το 1882 υπήρχαν 114 έδρες, από το 1903 117, από το 1906 123, από το 1918 126, από το 1921 150, από το 1973 155, από το 1985 157, από το 1989 165 και από το 2005 169 έδρες.
Μαρία Ισαβέλλα της Ορλεάνης

Η Μαρία Ισαβέλλα (γαλλ. Marie Isabelle d'Orléans, 21 Σεπτεμβρίου 1848 - 23 Απριλίου 1919) από τον Οίκο της Ορλεάνης ήταν κόρη του Δούκα του Μονπανσιέ και με τον γάμο της έγινε δούκισσα της Ορλεάνης, πιο γνωστή ως κόμισσα του Παρισιού.

 Η Μαρία Ισαβέλλα Φραγκίσκη ντε Ασσίς Αντωνία Λουίζα Φερδινάνδη Χριστίνα Αμαλία Φιλιππίνη Αδελαΐδα Ιωσηφίνα Ελένη Ερριέττα Καρολίνα Ιουστίνη Ρουφίνα Γασπαρίνα Μελχιόρη Βαλτασσάρη Ματθαία ήταν η πρώτη κόρη του Αντωνίου, Δούκα του Μονπανσιέ, και της Λουίζας Φερδινάνδης των Βουρβόνων-Ισπανίας, κόρης του Φερδινάνδου Ζ΄ της Ισπανίας. Ο σύζυγός της Φίλιππος ήταν γιος του Φερδινάνδου Φιλίππου, Δούκα της Ορλεάνης, μεγαλύτερου αδελφού του Αντωνίου, Δούκα του Μονπανσιέ. Παντρεύτηκε το 1864 τον εξάδελφό της Φίλιππο, Δούκα της Ορλεάνης, γνωστό ως Κόμη του Παρισιού, και είχε τέκνα: Αμαλία 1865-1951, παντρεύτηκε τον Κάρολο της Πορτογαλίας. Φίλιππος 1869-1926, Δούκας της Ορλεάνης. Είναι ο Φίλιππος (Ζ΄), διεκδικητής βασιλιάς της Γαλλίας. Ελένη 1871-1951, παντρεύτηκε τον Εμμανουήλ Φιλιβέρτο, Δούκα της Αόστας. Κάρολος 1875. Ισαβέλλα 1878-1961, παντρεύτηκε τον Ιωάννη, Δούκα του Γκιζ. Ιάκωβος 1880-1881. Λουίζα 1882-1958, παντρεύτηκε τον Κάρολο των Βουρβόνων-Ισπανίας, Πρίγκιπα των Δύο Σικελιών. Φερδινάνδος 1884-1924, Δούκας του Μονπανσιέ. Généalogie des rois et des princes by Jean-Charles Volkmann Edit. Jean-Paul Gisserot (1998) "The Wandering Princess: Princess Hélène of France, Duchess of Aosta (1871-1951), by Edward Hanson. Fonthill, 2017.
Αϊζάια Φάιερμπρεϊς

Ο Αϊζάια Φάιερμπρεϊς (γεννημένος 21 Νοεμβρίου 1999) είναι Αυστραλός τραγουδιστής που κέρδισε στην 8η σεζόν του The X-Factor της Αυστραλίας το 2016. Στις 7 Μαρτίου 2017 αποκαλύφθηκε ότι θα εκπροσωπούσε την Αυστραλία στον Διαγωνισμό Τραγουδιού Eurovision 2017 με το τραγούδι "Don't Come Easy" που κατέλαβε την ένατη θέση.

 Ένας από δώδεκα παιδιά, ο Φάιερμπρεϊς γεννήθηκε και μεγάλωσε στην Μοάμα, Νέα Νότια Ουαλία, Αυστραλία. Ο Φάιερμπρεϊς είναι αβορίγινας Αυστραλός ; ο πατέρας του είναι Yorta Yorta και η μητέρα του είναι Gunditjmara. Ο Φάιερμπρεϊς έλαβε την δημόσια προσοχή όταν εισήχθη στον διαγωνισμό Fast Track Singing στην Μελβούρνη. Αυτή η συμμετοχή οδήγησε σε μια υποτροφία στη Σχολή Τραγουδιού David Jaanz. Ο Αϊζάια πέρασε από οντισιόν για την 8η σεζόν του The X Factor της Αυστραλίας, τραγουδώντας το Hello της Αντέλ. Περνώντας στο bootcamp, ερμήνευσε το τραγούδι της Αλίσια Κιζ "If I ain't got you". Από τα ζωντανά σόου, έφτασε μέχρι τον Μεγάλο Τελικό. Στις 21 Νοεμβρίου 2016, στον μεγάλο τελικό, ο Αϊζάια ερμήνευσε το "Wake me up" του Avicii μαζί με την Jesicca Mauboy και το single "It's gotta be you" με το οποίο κέρδισε τον διαγωνισμό. Το νικητήριο single του κατέκτησε την 26η θέση στο Singles Chart της Αυστραλίας. Το τραγούδι κατέκτησε υψηλή θέση και στις χώρες : Δανία, Σουηδία, Ολλανδία και Νέα Ζηλανδία. Στις 9 Δεκεμβρίου 2016, ο Αϊζάια κυκλοφόρησε το πρώτο του δίσκο με τίτλο Αϊζάια. Ο δίσκος αυτός κατέκτησε την δωδέκατη θέση στο Albums Chart της Αυστραλίας. Μετά την νίκη του στο The X Factor, ο Φάιερμπρεϊς δήλωσε ότι ενδιαφερόταν να εκπροσωπήσει την Αυστραλία στον Διαγωνισμό Τραγουδιού Eurovision και έβαλε το όνομά του στην λίστα για πιθανή συμμετοχή στον διαγωνισμό το 2017. Στις 7 Μαρτίου 2017, το κανάλι SBS ανακοίνωσε ότι επέλεξαν τον Φάιερμπρεϊς για να εκπροσωπήσει την Αυστραλία στον Διαγωνισμό Τραγουδιού Eurovision 2017 στο Κίεβο της Ουκρανίας. Η συμμετοχή του "Don't Come Easy" γράφτηκε από την DNA Songs, η οποία είχε επίσης γράψει και το τραγούδι της Ιμ, "Sound of Silence". Στις 9 Μαΐου 2017, ερμήνευσε το τραγούδι του στην τρίτη θέση στον πρώτο ημιτελικό του Κιέβου. Έλαβε το εισιτήριο για τον μεγάλο τελικό, που έγινε στις 13 Μαΐου 2017, και έλαβε την ένατη θέση. "It's Gotta Be You" did not chart on the Flemish Ultratop 50, but did register on the Ultratip chart. Isaiah Firebrace on Facebook
Η Παναγία με το Κεράκι (Κριβέλι)

Η Παναγία με το Κεράκι (ιταλικά: Madonna della Candeletta) είναι ένα έργο αναγεννησιακής ζωγραφικής που φιλοτέχνησε κάποια στιγμή μετά το 1488 ο Βενετσιάνος ζωγράφος Κάρλο Κριβέλι (1430/35-1494/95). Ανήκει στη συλλογή της Πινακοθήκης Μπρέρα, στο Μιλάνο της Ιταλίας. Ο τίτλος του έργου προέρχεται από το κεράκι που διακρίνεται στο δάπεδο δίπλα από την πινακίδα με την υπογραφή του ζωγράφου.

 Ο πίνακας ανήκει σε ένα πολύπτυχο που ο καλλιτέχνης φιλοτέχνησε για τον Καθεδρικό Ναό του Καμερίνο. Το 1799 μετά από σεισμό, το έργο μεταφέρθηκε σε άλλη εκκλησία, από όπου πέρασε δέκα χρόνια αργότερα στη συλλογή της Μπρέρα.Ο πίνακας είναι έξοχο παράδειγμα του ώριμου ύφους του Κριβέλι, στο οποίο πολυποίκιλα στοιχεία - δανεισμένα από το υστερογοτθικό υφος, την τέχνη της Βενετίας και της Φερράρας ή ακόμη και της Βόρειας Ευρώπης - συγκλίνουν σε ένα πρωτότυπο, εξαιρετικά ασυνήθιστο ιδίωμα. Οι μορφές σε γωνιακό σχήμα φορούν λεπτεπίλεπτα μπροκάρ υφάσματα με πλούσιες χρυσές μπορντούρες και πολύτιμα κοσμήματα. Εδώ δεν εντυπωσιάζουν τόσο η στιλπνότητα και η ευκρίνεια των μορφών, οι οποίες αγγίζουν τα όρια της επιτήδευσης, όσο η διακοσμητική πληθωρικότητα και η έμφαση στις λεπτομέρειες με την οποία αποδίδονται τα υφάσματα, τα κοσμήματα, καθώς και τα «νερά» του μαρμάρου. Οι γιρλάντες με τους καρπούς και τα φύλλα αποτελούν σχεδόν το σήμα κατατεθέν του Κριβέλι και επαναλαμβάνονται τακτικά στις συνθέσεις του. Ορισμένα τμήματα του πίνακα μοιάζουν με νεκρή φύση και αντικατοπτρίζουν το διακοσμήτικο ύφος που ανέπτυξε ο Κριβέλι. Κάρλο Κριβέλι Αναγεννησιακή τέχνη στην Ιταλία (Ελληνικά) Porcu, Costantino (2007). «Πινακοθήκη Μπρέρα, Μιλάνο», μετάφραση: Στέλλα Πεκιαρίδη, σειρά: Μουσεία του Κόσμου · 16, σελ. 60-61, 1η έκδοση, Αθήνα : Η Καθημερινή, ISBN 9789606709296. (Γαλλικά) Stukenbrock, Christiane & Töpper, Barbara (2011). «1000 Chefs-d'oeuvre de la Peinture», σελ. 252-253, Πότσδαμ: h.f.ullmann, ISBN 9783833161124. «Madonna della Candeletta», μεγέθυνση του έργου. (Αγγλικά) «Madonna della Candeletta», πληροφορίες για το έργο στη Web Gallery of Art.
Ντιβάν Μανά

Ο Ντιβάν Μανά (παντζάμπι: ਦੀਵਾਨ ਮਾਨਾ, γενν. 1958) είναι επιφανής Ινδός εννοιολογικός καλλιτέχνης και φωτογράφος. Από το 2016 κατέχει τη θέση του επίτιμου προέδρου του παραρτήματος της Κρατικής Ακαδημίας Τεχνών στην ινδική πολιτεία του Παντζάμπ.

 Ο Μανά γεννήθηκε το 1958 στην κωμόπολη Μπαρέτα, στο Παντζάμπ της βόρειας Ινδίας και είναι εγκατεστημένος στο Τσαντίγκαρ. Μετά την ολοκλήρωση των σχολικών του υποχρεώσεων εισήχθη στο Κρατικό Κολέγιο Τεχνών του Τσαντίγκαρ, όπου σπούδασε γραφικές τέχνες και χαρακτική, αποφοιτώντας το 1982. Το ίδιο έτος έλαβε μέρος για πρώτη φορά σε ομαδική έκθεση, ενώ το 1986 πραγματοποίησε την παρθενική ατομική του, αμφότερες εντός συνόρων. Αναφέρεται μεταξύ των πρώτων χρονικά Ινδών καλλιτεχνών που εισήγαγαν την εννοιολογική τέχνη στον χώρο της φωτογραφίας. Το έργο του αναφέρεται ως ένας συνδυασμός ζωγραφικής, τεχνών του σώματος και ηθοποιίας και κατηγοριοποιείται σε τρεις διαδοχικές περιόδους: την πρώτη όπου επικρατεί η ασπρόμαυρη απόχρωση, τη δεύτερη που χαρακτηρίζεται από τις χρωματικές αντιθέσεις και την ύστερη όπου κυριαρχούν οι δημιουργίες μεταφορικού χαρακτήρα. Κατά τη διάρκεια της καριέρας του, ο Μανά έχει πραγματοποιήσει ατομικές εκθέσεις και έχει συμμετάσχει σε αντίστοιχες ομαδικές τόσο στην Ινδία, όσο και στο εξωτερικό (σε χώρες όπως το Ηνωμένο Βασίλειο, η Γαλλία, η Πολωνία και η Γερμανία). Επιπλέον, δημιουργίες του βρίσκονται στις μόνιμες συλλογές διαφόρων ιδρυμάτων ανά την υφήλιο, όπως το Μουσείο Ασιατικής Τέχνης στο Βερολίνο, το Μουσείο Μοντέρνας και Σύγχρονης Τέχνης στο Σεντ Ετιέν, το Κρατικό Μουσείο και Πινακοθήκη στο Τσαντίγκαρ της Ινδίας κ.α., καθώς και σε ιδιωτικές συλλογές. Για το έργο του έχει τιμηθεί με διάφορα βραβεία, όπως το κρατικό βραβείο της ινδικής Εθνικής Ακαδημίας Τεχνών και το βραβείο φωτογραφίας της Πανινδικής Εταιρείας Καλών Τεχνών και Χειροτεχνίας (δις). Από το 2016 είναι επίτιμος πρόεδρος του παραρτήματος της Κρατικής Ακαδημίας Τεχνών στο Παντζάμπ. Στο παρελθόν έχει διατελέσει, μεταξύ άλλων, πρόεδρος της Κρατικής Ακαδημίας Τεχνών του Τσαντίγκαρ (2008-2015), καθώς και στέλεχος μουσείων και άλλων πολιτιστικών και εκπαιδευτικών ιδρυμάτων και επιτροπών, ενώ είχε ασχοληθεί για μερικά χρόνια με την υποκριτική.
Δεσμός άνθρακα - υδρογόνου

Ο δεσμός άνθρακα - υδρογόνου (C-H) είναι ένας ομοιοπολικός χημικός δεσμός τύπου σ μεταξύ ενός ατόμου άνθρακα και ενός ατόμου υδρογόνου, που μπορεί να βρεθεί σε πολλές οργανικές ενώσεις. Το μέσο μήκος δεσμού άνθρακα - υδρογόνου είναι περίπου 109 pm και η (μέση) ενέργεια δεσμού του είναι περίπου 413 kJ/mol (δείτε τον πίνακα παρακάτω). Η ηλεκτραρνητικότητα κατά Pauling του άνθρακα είναι 2,55 και του υδρογόνου 2,20. Επομένως η διαφορά ηλεκτραρνητικότητας των δυο χημικών στοιχείων είναι 2,55 - 2,20 = 0,35 (υπέρ του άνθρακα). Αυτή η διαφορά ηλεκτραρνητικότητας είναι (σχετικά) μικρή και γι' αυτό ο δεσμός άνθρακα - υδρογόνου θεωρείται γενικά μη πολικός. Στο συντακτικό τύπο (συνήθως πολύπλοκων) χημικών ενώσεων, τα άτομα υδρογόνου, και οι δεσμοί των ατόμων άνθρακα προς αυτά, συχνά παραλείπονται και απλώς εννοούνται. Οι υδρογονάνθρακες περιλαμβάνουν πολλές ομόλογες σειρές οργανικών ενώσεων που περιέχουν μόνο δεσμούς άνθρακα - υδρογόνου και δεσμούς άνθρακα - άνθρακα (με εξαίρεση βέβαια το μεθάνιο, που περιέχει μόνο δεσμούς άνθρακα - υδρογόνου). Οι κυριότερες κατηγορίες υδρογονανθράκων είναι τα αλκάνια, τα αλκένια, τα αλκίνια, τα αλκαδιένια και οι αρωματικοί υδρογονάνθρακες.

 Ο δεσμός άνθρακα - υδρογόνου είναι γενικά σχετικά αδρανής. Υπάρχουν όμως αρκετές κατηγορίες χημικών ενώσεων οι οποίες είναι αρκετά όξινες ώστε σε κάποιους από τους δεσμούς C-Η τους να είναι δυνατή η απόσπαση πρωτονίου. Ανενεργοί (πάντα σχετικώς) χημικά είναι οι δεσμοί C-Η των αλκανίων και των τμημάτων των άλλων κατηγοριών ενώσεων στις οποίες οι δεσμοί C-Η δεν βρίσκονται κοντά σε κάποιο ετεροάτομο (οξυγόνου, αζώτου, πυριτίου, κ.τ.λ.). Τέτοιοι δεσμοί συνήθως παίρνουν μέρος μόνο σε αντικατάσταση ελευθέρων ριζών. Ένας άλλου τύπου χημική αντίδραση που περιλαμβάνει δεσμούς C-Η ονομάζεται ενεργοποίηση δεσμού άνθρακα - υδρογόνου και καταλύεται από μέταλλα. Υπάρχει επίσης και η παρεμβολή καρβενίων. Η οξείδωση δεσμού άνθρακα - υδρογόνου (γενικά) δεν έχει εκλεκτικότητα. Είναι γνωστά ένζυμα, όμως, που μπορούν να οξειδώνουν εκλεκτικά κάποιους δεσμούς άνθρακα - υδρογόνου και επίσης υπάρχουν και κάποιες άλλες οργανικές χημικές διεργασίες που επίσης μπορούν. Παρόλο που ο δεσμός άνθρακα - υδρογόνου είναι ένας από τους ισχυρότερους που υπάρχουν, το μέγεθος (της ισχύος) τους ποικίλλει κατά πάνω από 30% στις μέτρια σταθερές οργανικές ενώσεις, ακόμη και με την απουσία ετεροατόμων: Σε περίπτωση που μια ένωση περιέχει συνδυασμό των παραπάνω ομάδων, ο παραπάνω πίνακας επιτρέπει να μπορούμε να προβλέψουμε ποιοι δεσμοί είναι πιθανότερο να αντιδράσουν πρώτοι (ή σε μεγαλύτερο ποσοστό): Αυτοί με τη μικρότερη ενέργεια διάσπασης. Αυτό φαίνεται σε περίπτωση οξείδωσης με σχετικά εκλεκτικά αντιδραστήρια. Για παράδειγμα κατά την επίδραση διοξειδίου του σεληνίου σε προπένιο οξειδώνεται εκλεκτικά το #3 άτομο άνθρακα, με μικρότερη ενέργεια διάσπασης (με βάση τον παραπάνω πίνακα) σε σχέση με τα βινυλικά #1 και #2 άτομα άνθρακα: Η ομάδα C-Η ονομάζεται «καρβογόνο» (carbogen).
Κύπελλο Κύπρου πετοσφαίρισης ανδρών 2005-06

Το Κύπελλο Κύπρου 2005-06 ήταν η 32η έκδοση του Κυπέλλου Κύπρου (29η υπό την αιγίδα της Κυπριακή Ομοσπονδία Πετοσφαίρισης). Συμμετείχαν οι οχτώ ομάδες της Α΄ κατηγορία 2005-06. Νικήτρια ήταν η Ομόνοια για 2η φορά στην ιστορία της.

 Στην προημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων. Οι 4 ομάδες που προκρίθηκαν από την προημιτελική φάση συμμετείχαν στο Φάιναλ Φορ της διοργάνωσης, το οποίο πραγματοποιήθηκε στην Κλειστή Αίθουσα Αφροδίτη στην Πάφο. Στην ημιτελική φάση έγιναν μονοί αγώνες. Ο πίνακας που ακολουθεί παρουσιάζει τα τελικά αποτελέσματα των αγώνων, οι οποίοι διεξήχθησαν στις 10 και 12 Απριλίου 2006. Στον τελικό προκρίθηκαν η Ομόνοια και ο Διόνυσος. Το παιχνίδι διεξήχθη στις 14 Απριλίου 2006 στην Κλειστή Αίθουσα Αφροδίτη στην Πάφο. Νικήτρια ήταν η Ομόνοια με σκορ 3-0 σετ (25-23, 25-19, 25-22). «Ιστορία του κυπριακού βόλλεϋ: Χρυσή Βίβλος Ανδρών». www.volleyball.org.cy. ΚΟΠΕ. Αρχειοθετήθηκε από το πρωτότυπο στις 14 Φεβρουαρίου 2016. Ανακτήθηκε στις 14 Φεβρουαρίου 2016.
Γκούντισον Παρκ

Το Γκούντισον Παρκ (αγγλ.: Goodison Park) είναι ένα ποδοσφαιρικό γήπεδο που βρίσκεται στην περιοχή Γουάλτον της πόλης του Λίβερπουλ στην Αγγλία. Το Στάδιο είναι η έδρα της Έβερτον από την στιγμή της ολοκληρωσης του το 1892. Είναι ένα από τα πρώτα στάδια που κατασκευάστηκαν παγκοσμίως με σκοπό την διεξαγωγή αγώνων ποδοσφαίρου. Το γήπεδο είναι χτισμένο σε μια κατοικημένη περιοχή της πόλης του Λίβερπουλ 4,8 χλμ (3 μίλια) από το κέντρο της πόλης. Στο Γκούντισον Παρκ έχουν γίνει πολλές βελτιώσεις όλα αυτά τα χρόνια, και η σημερινή του χωρητικότητα είναι 39.572 θέσεις.

 Το γήπεδο πήρε το όνομά του Γκούντισον Παρκ, διότι το μήκος του βρίσκεται στην οδό Γκούντισον. Η οδός πήρε το ονομά της από ένα πολιτικό μηχανικό τον Τζόρτζ Γκούντισον οποίος παρείχε μια έκθεση λυμάτων στο τοπικό συμβούλιο του Γουάλτον. Το Γκούντισον Παρκ έχει φιλοξενήσει τους περισσότερους αγώνες της Πρέμιερ Λιγκ από κάθε άλλο γήπεδο στην Αγγλία. Εκτός από τα παιχνίδια της Έβερτον, στο γήπεδο έγινε ο Τελικός κυπέλλου Αγγλίας το 1894, πολλοί διεθνείς αγώνες, αλλά και 5 αγώνες για το Παγκόσμιο Κύπελλο Ποδοσφαίρου 1966, μεταξυ των οποίων και ο ένας ημιτελικός. Οδηγός του Σταδίου στα αγγλικά
Ανθρακικό άλας

Στη χημεία και ορυκτολογία με την ονομασία ανθρακικό άλας, ή απλούστερα ανθρακικό φέρεται το άλας του ανθρακικού οξέος, που χαρακτηρίζεται από την παρουσία του ανθρακικού ιόντος CO3−2 ή εστέρας του ανθρακικού οξέος, μία οργανική ένωση που περιέχει την ανθρακική ομάδα C (= O) (Ο-) 2, όπως π.χ. το αιθυλένιο και προπυλένιο.

 Ο όρος «ανθρακικό» χρησιμοποιείται ευρύτερα, για να περιγράψει την ενανθράκωση νερού ή αναψυκτικού. Στη δε γεωλογία και ορυκτολογία, ο ίδιος όρος μπορεί να αναφέρεται τόσο σε ανθρακικά ορυκτά όσο και σε ανθρακικό πέτρωμα όπου και στις δύο περιπτώσεις κυριαρχεί το ανθρακικό ιόν, CO3−2. Τα ανθρακικά ορυκτά βρίσκονται σε μεγάλη ποικιλία στη φύση και είναι ευρύτατα διαδεδομένα κυρίως ως καθιζήματα σε ιζηματογενή πετρώματα. Τα πιο κοινά στερεά ανθρακικά άλατα εξ αυτών, εκτός εκείνων που παρατηρούνται σε μέταλλα είναι ο ασβεστίτης ή ανθρακικό ασβέστιο, που αποτελεί και το κύριο συστατικό του ασβεστόλιθου (όπως και των οστρακοδέρμων και των σκελετών των κοραλλιών), ο δολομίτης, το ανθρακικό μαγνήσιο, το ανθρακικό μαγγάνιο, το ανθρακικό νάτριο (κοινώς η «σόδα» του εμπορίου) και το ανθρακικό κάλιο (κοινώς «ποτάσα") που φέρονται να έχουν χρησιμοποιηθεί από την αρχαιότητα σε καθαρισμούς και συντηρήσεις, καθώς και για την παρασκευή γυαλιού. Σημειώνεται ότι τα περισσότερα ανθρακικά άλατα έχουν μικρή διαλυτότητα στο νερό, τα δε ανθρακικά και νιτρικά ιόντα ΝΟ3- είναι ισοηλεκτρονικά και παρομοίου μεγέθους με συνέπεια να παρουσιάζουν ομοιότητες στη κρυσταλλική δομή μεταξύ ορισμένων αλάτων τους. Το δε ανθρακικό οξύ λόγω της αστάθειάς του και της εύκολης αποσύνθεσής του σε διοξείδιο του άνθρακα και νερό δεν είναι εύκολη η απομόνωσή του. Τα ανθρακικά άλατα χρησιμοποιούνται ευρέως στη βιομηχανία, όπως π.χ. στην τήξη σιδήρου, επίσης ως πρώτη ύλη οικοδομικών υλικών καθώς και στην υαλουργία, εγχρώμων γυαλιών και την κεραμική. Η δε παρουσία τους στον ανθρώπινο οργανισμό είναι ιδιαίτερα σημαντική ως ρυθμιστές του όξινου περιβάλλοντος. «Εγκυκλοπαίδεια Πάπυρος Larousse Britannica» τομ. 9ος, σελ. 181-182.
Β΄ κατηγορία καλαθοσφαίρισης ανδρών Κύπρου

Η Β' κατηγορία καλαθοσφαίρισης ανδρών Κύπρου διεξάγεται υπό την αιγίδα της Κυπριακής Ομοσπονδίας Καλαθοσφαίρισης (ΚΟΚ) από το 1988. Αποτελεί την δεύτερη σε επίπεδο κατηγορία στη καλαθοσφαίριση ανδρών στην Κύπρο. Πολυνίκεις ομάδες του θεσμού είναι η ΑΕΛ Λεμεσού και ο Διγενής Ακρίτας Μόρφου με 4 κατακτήσεις.

 Στο πρωτάθλημα συμμετέχουν 8 ομάδες οι οποίες στην κανονική περίοδο θα δώσουν διπλούς αγώνες μεταξύ τους. Με την ολοκλήρωση της κανονικής περιόδου, οι πρώτες 6 ομάδες συμμετέχουν στα πλέι-οφ. Η πρωταθλήτρια της διοργάνωσης ανεβαίνει στην Α' κατηγορία. Η ομάδα που θα τερματίσει τελευταία θα υποβιβαστεί στην Β2 κατηγορία. Η Εθνική Ενόπλων Κύπρου δεν μπορεί να υποβιβαστεί. Αν τερματίσει στην τελευταία θέση (8), τότε θα υποβιβαστεί η ομάδα που θα τερματίσει στην θέση 7. Άτλαντας Πάφου Διγενής Ακρίτας Μόρφου Εθνική Ενόπλων Κύπρου Ένωσις Νέων Αγίου Δομετίου (ΕΝΑΔ) Κέντρο Νεότητας Αγίου Νικολάου Όλυμπος Αγλαντζιάς Phoenix MJ Basket Plus Λεμεσού Youth Stars BA Λευκωσίας Το πρωτάθλημα της περιόδου 2019-20 διακόπηκε λόγω της πανδημίας του κορωνοιού. Κυπριακή Ομοσπονδία Καλαθοσφαίρισης ΠΡΩΤΑΘΛΗΜΑ ΟΠΑΠ Β΄ ΚΑΤΗΓΟΡΙΑΣ ΑΝΔΡΩΝ: ΣΥΝΑΝΤΗΣΗ ΤΙΤΛΟΥ Κυπριακή Ομοσπονδία Καλαθοσφαίρισης
Σοφία Αγγελική της Βυρτεμβέργης-Ελς

H Σοφία Αγγελική, γερμ. Sophie Angelika von Württemberg-Oels (30 Μαΐου 1677 - 11 Νοεμβρίου 1700) από τον Οίκο της Βυρτεμβέργης ήταν κόρη του δούκα της Βυρτεμβέργης-Ελς και με τον γάμο της έγινε δούκισσα της Σαξονίας-Τσάιτς-Πέγκαου-Νόιστατ.

 Ήταν η δεύτερη κόρη του Χριστιανού Ούλριχ Α΄, δούκα της Βυρτεμβέργης-Ελς και της Άννας Ελισάβετ, κόρης του Χριστιανού Β΄, πρίγκιπα του Άνχαλτ-Μπέρνμπουργκ. Παντρεύτηκε το 1699 τον Φρειδερίκο Ερρίκο των Βέττιν, δούκα της Σαξονίας-Τσάιτς-Πέγκαου-Νόιστατ. Δεν απέκτησαν απογόνους. Friedrich Heinrich Herzog von Sachsen-Neustadt in: the Peerage.com ollständige geographische Beschreibung zu einem Atlante Saxonico Neueste Geschichte des Königreichs Sachsen seit dem Prager Frieden bis auf ...
The Smashing Pumpkins

Οι Smashing Pumpkins είναι αμερικάνικο συγκρότημα της alternative rock από το Σικάγο του Ιλινόι. Δημιουργήθηκαν από τους Μπίλι Κόργκαν (κύρια φωνητικά, κιθάρα) και Τζέιμς Ίχα (κιθάρα, φωνητικά), ενώ άλλα μέλη του συγκροτήματος ήταν οι: Ντ' Άρσι Βρέτσκι (Ηλεκτρικό μπάσο, φωνητικά), Τζίμι Τσάμπερλιν (ντραμς, κρουστά) και Μελίσα Άουφ ντερ Μάουρ (Ηλεκτρικό μπάσο). Σημείωσαν ιδιαίτερη επιτυχία κατά τη δεκαετία του 1990. Η μουσική τους περιέχει στοιχεία από gothic rock, heavy metal, dream pop, psychedelic rock, arena rock και shoegazer και σε ύστερα χρόνια, Electronica. Μέχρι στιγμής, στις ΗΠΑ μόνο έχουν πουλήσει 18.75 εκατ. δίσκους.

 Ο Μπίλι Κόργκαν, αφού εγκατέλειψε το συγκρότημα gothic rock The Marked και το Σαίντ Πίτερσμπουργκ της Φλόριντα, επέστρεψε στη γενέτειρά του στον τόπο καταγωγής του, το Σικάγο. Εκεί γνώρισε τον Τζέιμς Ίχα και, μαζί με την Ντ' Άρσι Βρέτσκι δημιούργησαν το συγκρότημα. Η πρώτη τους συναυλία ως τρίο ήταν στις 9 Ιουλίου 1988. Αργότερα, μέλος του συγκροτήματος έγινε ο Τζαζ ντράμερ Τζίμι Τσάμπερλιν. Το 1991 το συγκρότημα βγάζει τον πρώτο του δίσκο με τίτλο Gish και ανοίγει συναυλίες δημοφιλών συγκροτημάτων όπως αυτές των Red Hot Chili Peppers, Jane's Addiction και Guns N' Roses. Εκείνη την εποχή, το συγκρότημα έφτασε κοντά στη διάλυση, καθώς ο Τζίμι Τσάμπερλιν εθίστηκε στα ναρκωτικά και ο Μπίλι Κόργκαν έπεσε σε περίοδο βαθιάς κατάθλιψης. Με την επιτυχία συγκροτημάτων της Alternative rock όπως οι Nirvana και οι Pearl Jam, οι πιθανότητες για διασημότητα αυξήθηκαν σημαντικά. Το μεγάλο άλμα συνέβη το 1992, όταν κυκλοφόρησαν τον δίσκο Siamese Dream όπου σημείωσε μεγάλη επιτυχία και καθιέρωσε τους Smashing Pumpkins ως έναν από τους σημαντικότερους εκπροσώπους της Alternative rock, ενώ η μπαλάντα Disarm είναι ίσως το γνωστότερο τραγούδι του συγκροτήματος. Ο επόμενός τους δίσκος, Mellon Collie and the Infinite Sadness, σημείωσε ακόμα μεγαλύτερη επιτυχία, πουλώντας 4.7 εκατ. αντίτυπα στις ΗΠΑ, ενώ έγινε και 9 φορές πλατινένιος. Τραγούδια από τον δίσκο, όπως το Zero, το Bullet with Butterfly Wings και το 1979 είναι κάποια από τα γνωστότερα τραγούδια του συγκροτήματος. Το 1998 και το 2000 αντίστοιχα, οι Smashing Pumpkins έβγαλαν τους δίσκους Adore και Machina/The Machines of God που δεν σημείωσαν τόσο μεγάλη επιτυχία όσο οι δύο προηγούμενοι δίσκοι. Ο πρώτος, μάλιστα, αν και κέρδισε το Βραβείο Γκράμι για καλύτερο δίσκο Εναλλακτικής μουσικής, πούλησε μόλις 830.000 αντίτυπα στις ΗΠΑ. Το 2000 ανακοινώνεται η διάλυση του συγκροτήματος. το 2006, το συγκρότημα επανενώνεται και ακολουθεί η κυκλοφορία δύο δίσκων, με το Zeitgeist (2007) και το Teargarden by Kaleidyscope (2009). Gish (1991) Siamese Dream (1993) Mellon Collie and the Infinite Sadness (1995) Adore (1998) Machina/The Machines of God (2000) Machina II/The Friends & Enemies of Modern Music (2000) Zeitgeist (2007) Teargarden by Kaleidyscope (2009) Oceania (2012) Monuments To An Elegy (2014) Shiny and Oh So Bright, Vol. 1 / LP: No Past. No Future. No Sun. (2018) Cyr (2020) Atum: A Rock Opera in Three Acts (2023) Επίσημος ιστότοπος (Αγγλικά)
Γιόχαν Άνσελμ Φόιερμπαχ

Ο Γιόχαν Άνσελμ Φόιερμπαχ, (γερμ. Paul Johann Anselm Ritter von Feuerbach) (1775) Hainichen της Σαξωνίας, κοντά στην Ιένα - (1833) Φρανκφούρτη, ήταν Γερμανός μελετητής του Ποινικού Δικαίου. Είναι πατέρας του φιλοσόφου Λούντβιχ Φόιερμπαχ και του μαθηματικού και γεωμέτρη Κάρολου Βίλχεμ Φρόιμπαχ και παππούς του ζωγράφου Ανσέλμ Φόιερμπαχ που ζωγράφισε και την Ιφιγένεια εν Ταύροις.

 Πραγματοποίησε τις εγκύκλιες σπουδές του στην Φραγκφούρτη όπου είχε μετακομίσει μετά τη γέννησή του η οικογένειά του. Παρά την κακή του υγεία και τη φτώχεια του σπούδασε στο πανεπιστήμιο της Ιένας όπου ανακηρύχθηκε το 1795 διδάκτωρ της φιλοσοφίας. Έγινε γνωστός στα 23 του χρόνια, όταν άσκησε έντονη κριτική στο έργο του Τόμας Χομπς για τη θεωρία της δύναμης της πολιτικής εξουσίας. Έγινε ευρύτερα όμως γνωστός με τις διαλέξεις του για την ποινική νομολογία. Tα έτη (1790-1800) δημοσίευσε το ρηξικέλευθο έργο του «Αναθεώρηση των θεμελιωδών αρχών του Ποινικού Δικαίου», ενώ το 1801 την πρώτη έκδοση του εγχειριδίου του Ποινικού Δικαίου και το 1804 την «κριτική» του επί του σχεδίου του Βαυαρικού Ποινικού Κώδικα που σενετέλεσε να μετακληθεί στο Μόναχο και να επιφορτισθεί με την σύνταξή του. Με τον Φοϋρμπάχ αρχίζει η νεώτερα επιστήμη του Ποινικού Δικαίου. Από τα έργα του έχει μεταφρασθεί η θεωρία του ποινικού Δικαίου κατά την Ρωμαϊκή και Γερμανική νομοθεσία από τον Χρ. Ρουσόπουλο το 1857. Πανεπιστημιακές σημειώσεις από το έργο του έχουν κυκλοφορήσει στο Πάντειο Πανεπιστήμιο από τον καθηγητή του Ποινικού Δικαίου και Ακαδημαϊκού Ιωάννη Γεωργάκη. Το 1801 διορίσθηκε έκτακτος καθηγητής στο πανεπιστήμιο της Ιένας και το 1804 καθηγητής στο πανεπιστήμιο του Κιέλου. Δημιουργός του περίφημου αποφθέγματος «Nullum crimen nulla poena sine lege» (Κανένα έγκλημα καμμία ποινή χωρίς νόμο) αφοσιώθηκε στο κύριο έργο του: η διαμόρφωση του ποινικού κώδικα για τη Βαυαρία που τελικά ψηφίστηκε το 1813. Ήταν ο πρώτος που θα δημοσιεύσει μια κρίσιμη περίληψη των γεγονότων με τον τίτλο Κάσπαρ Χάουζερ, (ein Beispiel Verbrechens eines am Seelenleben Κωνσταντίνος Δεσποτόπουλος, Φιλοσοφία του Δικαίου «Η κυρωτική λειτουργία του Δικαίου ως Προφύλαξις» σελ. 307-323, 1953, επανέκδοση 2000, εκδ. Παπαζήση
5η Αερομεταφερόμενη Ταξιαρχία (Ελλάδα)

Η 5η Αερομεταφερόμενη Ταξιαρχία (5η Α/Μ ΤΑΞ «V Μεραρχία Κρητών») είναι στρατιωτικός σχηματισμός του Ελληνικού Στρατού με έδρα τα Χανιά. Είναι υπεύθυνη για την άμυνα της νήσου Κρήτης και γενικότερα του Νοτίου Αιγαίου. Βρίσκεται υπό τη διοίκηση του Ταξχου Πλουμή Μιχαήλ και υπάγεται στην ΑΣΔΕΝ.

 Η 5η Μεραρχία συγκροτήθηκε τον Σεπτέμβριο του 1912 λίγο πρίν την έναρξη του Α΄ Βαλκανικού Πολέμου στο πλαίσιο της στρατιωτικής κινητοποίησης της Ελλάδας και των άλλων Βαλκανικών κρατών.Πρώτος διοικητής ήταν ο Συνταγματάρχης Δημήτριος Ματθαιόπουλος και συμπεριελάμβανε τα 16, 22, 23 Συντάγματα Πεζικού την 3η Μοίρα του 1ου Συντάγματος Πεδινού Πυροβολικού και την 2η Μοίρα Ορεινού Πυροβολικού. Την 1η Ιουλίου 2004, στο πλαίσιο μιας γενικής αναδιοργάνωσης της δομής του ελληνικού στρατού, η μεραρχία διαλύθηκε και αναδιοργανώθηκε ως 5η Ταξιαρχία Πεζικού. Ωστόσο, στις 20 Οκτωβρίου 2009 μετονομάστηκε σε V Μεραρχία Κρητών. Σε μια εκτεταμένη αμυντική επανεξέταση το 2013, ο σχηματισμός μετατράπηκε σε 5η Αερομεταφερόμενη Ταξιαρχία, με σκοπό την ταχεία αντίδραση στο νότιο Αιγαίο. Διατήρησε, ωστόσο, την παραδοσιακή της ονομασία «V Μεραρχία Κρητών» ως τιμητικό τίτλο. Η επιχειρησιακή διάρθρωση της 5η Α/Μ ΤΑΞ είναι η εξής: 5η Α/Μ ΤΑΞ, με έδρα τα Χανιά Λόχος Στρατηγείου (ΛΣΤ/5 ΤΑΞΠΖ), με έδρα τα Χανιά 5ος Λόχος Διαβιβάσεων (5 ΛΔΒ) 5ο Τάγμα Υποστήριξης (5 ΤΥΠ) 545 Α/Μ Τάγμα Πεζικού (545 Α/Μ ΤΠ), με έδρα το Ηράκλειο 546 Α/Μ Τάγμα Πεζικού (546 Α/Μ ΤΠ), με έδρα το Ηράκλειο 547 Α/Μ Τάγμα Πεζικού (547 Α/Μ ΤΠ), με έδρα το Ρέθυμνο 548 Α/Μ Τάγμα Πεζικού (548 Α/Μ ΤΠ), με έδρα το Ρέθυμνο ΤΕΘ Αγίου Νικολάου ΤΕΘ Ηρακλείου ΤΕΘ Ρεθύμνου ΤΕΘ Χανίων 699 ΠΑΠ «V Mεραρχία Κρητών. Ενημερωτικός οδηγός μετατιθέμενων στελεχών στη Ν. Κρήτη» (Απρίλιος 2010), armyold.army.gr (παλαιός ιστότοπος του Γενικού Επιτελείου Στρατού), σελ. 2-4.
Γ΄ Εθνική ποδοσφαίρου ανδρών 2015-2016

Η Γ΄ Εθνική Κατηγορία περιόδου 2015-16 είναι η 34η περίοδος της 3ης μεγαλύτερης βαθμίδας ποδοσφαίρου στην Ελλάδα από την επίσημη ίδρυσή της το 1982. Διεξάγεται με τη συμμετοχή 64 ομάδων που χωρίζονται σε 4 ομίλους με γεωγραφικά κριτήρια. Οι πρωταθλήτριες των τεσσάρων ομίλων προβιβάζονται στην Φούτμπολ Λιγκ , οι ομάδες από τη θέση 2 έως 9 παραμένουν στην κατηγορία και οι ομάδες από τη 10η και κάτω θέση υποβιβάζονται στα τοπικά πρωταθλήματα των ΕΠΣ. Οι ομάδες Ζακυνθιακός και Πανηλειακός αποσύρθηκαν πρίν την κλήρωση των ομίλων. Το πρωτάθλημα ξεκίνησε στις 27 Σεπτεμβρίου 2015 και ολοκληρώθηκε στις 22 και 23 Μαΐου 2016 με τους αγωνες της τελευταίας αγωνιστικής για τον 4ο όμιλο.

 Τελευταία ενημέρωση: 15 May 2016. Πηγή: Ε.Π.Ο.(αρχειοθετημένη) 1Ο Π.Σ. Σέρρες αποσύρθηκε από το πρωτάθλημα την 1η Ιανουαρίου 2016. Επιβλήθηκε ποινή αφαίρεσης 6 βαθμών για την περίοδο 2015-16 και 6 βαθμών για την περίοδο 2016-17 από την Ελληνική Ποδοσφαιρική Ομοσπονδία. 2Στον Εθνικό Αλεξανδρούπολης επιβλήθηκε ποινή αφαίρεσης 2 βαθμών για την τρέχουσα περίοδο και 2 βαθμών για την επόμενη περίοδο 2016-17 από την Ελληνική Ποδοσφαιρική Ομοσπονδία. Τελευταία ενημέρωση: 15 May 2016. Πηγή: Ε.Π.Ο.(αρχειοθετημένη) 1Στον Πιερικό επιβλήθηκε ποινή αφαίρεσης 6 βαθμών από την Ελληνική Ποδοσφαιρική Ομοσπονδία , η ποινή αναιρέθηκε κι οι βαθμοί επεστράφηκαν μετά το τέλος του πρωταθλήματος. 2Στην Α.Ε. Φαρκαδόνας επιβλήθηκε ποινή αφαίρεσης 6 βαθμών από την Ελληνική Ποδοσφαιρική Ομοσπονδία. 3Ο Φωκικός Άμφισσας αποσύρθηκε από το πρωτάθλημα την 1η Ιανουαρίου 2016. Επιβλήθηκε ποινή αφαίρεσης 6 βαθμών για την περίοδο 2015-16 και 6 βαθμών για την περίοδο 2016-17 από την Ελληνική Ποδοσφαιρική Ομοσπονδία. Τελευταία ενημέρωση: 15 May 2016. Πηγή: Ε.Π.Ο.(αρχειοθετημένη) 1Ο Ηρακλής Ψαχνών αποσύρθηκε από το πρωτάθλημα στις 19 Φεβρουαρίου 2016. Επιβλήθηκε ποινή αφαίρεσης 6 βαθμών για την περίοδο 2015-16 και 6 βαθμών για την περίοδο 2016-17 από την Ελληνική Ποδοσφαιρική Ομοσπονδία. Τελευταία ενημέρωση: 23 Μαΐου 2016. Πηγή: Ε.Π.Ο. 1Στον Α.Ο. Γλυφάδας επιβλήθηκε ποινή αφαίρεσης 3 βαθμών από την Ελληνική Ποδοσφαιρική Ομοσπονδία. Επίσημη ιστοσελίδα
Παμί

Ο Παμί, αιγυπτ. Pami ήταν ένας φαραώ της 22ης δυναστείας της Αιγύπτου. Κατά την ενθρόνισή του έλαβε το πριν-το-όνομα επίθετο Ουσερμαατρέ Σετεπενρέ και βασίλευσε για 7 έτη. Το όνομά του Παμί σημαίνει Γάτα, αυτός που ανήκει στη Γάτα (Μπαστέτ).

 Η ακριβής σχέση του με τον προκάτοχό του Σοσένκ Δ΄ δεν είναι γνωστή, αλλά πιστοποιείται ως πατέρας τού Σοσένκ Ε΄ σε στήλη στο Σεραπείο τού 11ου έτους της βασιλείας τού τελευταίου. Ο Παμί εθεωρείτο κάποτε ότι ήταν ο πρίγκιπας Πιμαΰ, γιος τού Σοσένκ Γ΄, που υπηρέτησε ως μεγάλος αρχηγός των Μα, υπό τις διαταγές τού πατέρα του. Πάντως η διαφορετική ορθογραφία στα ονόματά τους (Παμί - Πιμαΰ) αποδεικνύει ότι ήταν δύο διαφορετικά άτομα. Επιπρόσθετα το πρώτο όνομα μεταφράζεται ως η γάτα στα αιγυπτιακά, ενώ το δεύτερο σημαίνει ο λέων. Το όνομα τού Παμί μεταγράφτηκε λανθασμένα ως Πιμαΰ από περασμένους ιστορικούς, που βασίστηκαν στη κοινή πεποίθηση ότι ήταν γιος τού Σοσένκ Γ΄. Αυτό τώρα αναγνωρίζεται ότι ήταν μία εσφαλμένη μετάφραση τού ονόματος τού βασιλιά, που θα πρέπει να γραφτεί ως Παμί. Αν και ένας πιο πριν βασιλιάς της 22ης δυναστείας κατείχε τον τίτλο τού "αρχηγού των Μα" πριν ανέλθει στον θρόνο (ο Σοσένκ Α΄), ο Πιμαΰ, γιος τού Σοσένκ Γ΄, ήταν ένας διαφορετικός άνδρας από τον βασιλιά Παμί, καθώς τα δύο ονόματά τους είναι διαφορετικά. Ακόμη, εάν ο Πιμαΰ επέζησε πράγματι τού πατέρα του, θα έπρεπε να τον διαδεχθεί ως βασιλιάς, παρά ο αβέβαιος Σοσένκ Δ΄, που δεν αναφέρεται ως γιος τού Σοσένκ Γ΄. Συνεπώς μοιάζει σίγουρο ότι ο Σοσένκ Γ΄ επέζησε όλων των γιων του με τη σχεδόν 40 ετών μακρά βασιλεία του. 3rd Intermidiate Period, Dynasty XXII
Μαρκ Γουόλμπεργκ

Ο Μαρκ Γουόλμπεργκ (Mark Robert Michael Wahlberg, 5 Ιουνίου 1971), γνωστότερος παλαιότερα ως Μάρκι Μαρκ είναι Αμερικανός ηθοποιός, μοντέλο και τραγουδιστής. Έγινε αρχικά διάσημος ως νεότερος αδερφός του Donnie Wahlberg, ο οποίος συμμετείχε στο συγκρότημα New kids on the block. Μετά τη δύση της καριέρας του αδερφού του, το 1994, ο Γουόλμπεργκ άρχισε να ηχογραφεί με το όνομα Marky Mark & the Funky Bunch, κάνοντας επιτυχίες, όπως "Good Vibrations" και "Wild Side" από το Music for the People. Το δεύτερό του άλμπουμ, You Gotta Believe, ήταν σχετικά αποτυχημένο. Εργάστηκε ως μοντέλο και στη συνέχεια κέρδισε θετικές κριτικές ως ηθοποιός. Στα 16 του, φυλακίστηκε για τραυματισμό ενός Βιετναμέζου. Έχει έναν τρίτο μαστό στο στήθος του (κάτω από τον κανονικό-τρίτη θηλή). Το 1992, εμφανίστηκε σε πάρτι του MTV κουρεμένος με την "ψιλή" και ξέσπασε σκάνδαλο, καθώς οι φήμες οργίασαν ότι ήταν έργο του ράπερ Βανίλα Άις και των συντρόφων του, για να σταματήσει να κάνει κριτική στη μουσική τους και στους ίδιους. Έχει μια κόρη από τη φιλενάδα του Rhea Durham (γεννήθηκε το 2003).

 1991 "Music for the People" #21 US 1992 "You Gotta Believe" #67 US Από το "Music for the People" 1991 "Good Vibrations" #1 US, #14 UK 1991 "Wildside" #10 US Transformers: The Last Knight (2017) Lone Survivor (2013) 2 Guns (2013) στο ρόλο του Michael "Stig" Stigman Ted (2012) Contraband (2012) The Fighter (2010) στο ρόλο του "Irish" Micky Ward The Other Guys (2010) στο ρόλο του Terry Hoitz The Lovely Bones (2010) στο ρόλο του Jack Salmon Max Payne (2008) στο ρόλο του Max Payne The Happening (2008) στο ρόλο του Elliot Moore We Own the Night (2007) στο ρόλο του Joseph "Joe" Grusinsky Shooter (2007) στο ρόλο του Bob Lee Swagger The Departed (2006) στο ρόλο του Sean Dignam Invincible (2006) στο ρόλο του Vincent "Vince" Francis Papale Four Brothers (2005) στο ρόλο του Robert "Bobby" Mercer I ♥ Huckabees (2004) στο ρόλο του Tommy Corn The Italian Job (2003) στο ρόλο του Charlie Croker The Truth About Charlie (2002) στο ρόλο του Lewis Bartholomew Rock Star (2001) στο ρόλο του Chris "Izzy" Cole Planet of the Apes (2001) στο ρόλο του Captain Leo Davidson The Perfect Storm (2000) στο ρόλο του Bobby Shatford The Yards (2000) στο ρόλο του Leo Handler Three Kings (1999) στο ρόλο του Sfc. Troy Barlow The Corruptor (1999) στο ρόλο του Danny Wallace The Big Hit (1998) στο ρόλο του Melvin Smiley Boogie Nights (1997) στο ρόλο του Eddie Adams/Dirk Diggler Traveller (1997) στο ρόλο του Pat O'Hara Fear (1996) στο ρόλο του David McCall The Basketball Diaries (1995) στο ρόλο του Mickey Renaissance Man (1994) στο ρόλο του Pvt. Tommy Lee Haywood Πολυμέσα σχετικά με το θέμα Mark Wahlberg στο Wikimedia Commons
Άνω Ζήρια Αχαΐας

Η Άνω Ζήρια είναι μικρός ορεινός οικισμός του Νομού Αχαΐας, ο οποίος αποτελεί τμήμα της Τοπικής Κοινότητας Ζήριας που ανήκει στο Δήμο Αιγιαλείας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Ερινεού ως τμήμα του πρώην δημοτικού διαμερίσματος Ζήριας. Η Άνω Ζήρια είναι χτισμένη στις πλαγιές του όρους Ζήρια, παραφυάδας του Παναχαϊκού, σε υψόμετρο περίπου 520 μέτρων. Απέχει οδικώς περίπου: 6 χιλιόμετρα από την (Κάτω) Ζήρια, 17 χιλιόμετρα από το Αίγιο και 33 χιλιόμετρα από την Πάτρα.

 Η δημογραφική εξέλιξη του οικισμού στον 21ο αιώνα είναι η εξής: Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012). Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9. Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ) Εγκυκλοπαίδεια Πάπυρος Λαρούς, 1964 (ΠΛ) Θεόδωρος Η. Λουλούδης, Αχαΐα. Οικισμοί, οικιστές, αυτοδιοίκηση, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010. Κώστας Ν. Τριανταφύλλου, Ιστορικόν Λεξικόν των Πατρών, Τόμος Α΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Ζήρια. Ε.Ε.Τ.Α.Α. - Διοικητικές μεταβολές Άνω Ζήριας Αχαΐας. eetaa.gr. Ανακτήθηκε: 16/12/2017. Ε.Ε.Τ.Α.Α. - Διοικητικές μεταβολές Κοινότητας Ζήριας Αχαΐας. eetaa.gr. Ανακτήθηκε: 15/12/2017.